Document ID: 31995R1307

ΚΑΝΟΝΙΣΜΟΣ (ΕΚ) αριθ. 1307/95 ΤΗΣ ΕΠΙΤΡΟΠΗΣ της 8ης Ιουνίου 1995 για τροποποίηση του κανονισμού (ΕΟΚ) αριθ. 2273/93 για τον καθορισμό των κέντρων παρεμβάσεως των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 5,
Εκτιμώντας:
ότι ο κανονισμός (ΕΟΚ) αριθ. 2273/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3129/94 (4), έπρεπε να προσαρμοστεί για να συμφωνήσει με τις διατάξεις της πράξης προσχώρησης 7 ότι ο αριθμός των κέντρων παρεμβάσεων που καθορίστηκε με τον τρόπο αυτό για τη Σουηδία διαπιστώθηκε ότι είναι ανεπαρκής για να διασφαλιστεί η ορθή λειτουργία της παρεμβάσεως στη χώρα αυτή 7 ότι πρέπει, συνεπώς, να αυξηθεί ο αριθμός των κέντρων παρεμβάσεως 7 ότι τα συμπληρωματικά κέντρα παρεμβάσεως στη Σουηδία καθορίστηκαν συναρτήσει της γεωγραφικής τους καταστάσεως και των εγκαταστάσεων αποθηκεύσεως που επιτρέπουν τη σύσταση και τη διάθεση σημαντικών παρτίδων σιτηρών 7 ότι, προκειμένου να λειτουργήσει απολεσματικά η παρέμβαση στη Σουηδία κατά την τρέχουσα ήδη περίοδο εμπορίας 1994/95, πρέπει οι αλλαγές που θα επιφερθούν από τον κανονισμό αυτό να εφαρμοσθούν το ταχύτερο δυνατόν και, κατά συνέπεια, να εφαρμοσθεί το ταχύτερο δυνατόν ο παρών κανονισμός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος του παραρτήματος του κανονισμού (ΕΟΚ) αριθ. 2273/93 που αφορά τη Σουηδία αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουνίου 1995.

Labels: 3
17
18